CELEX: C2005/193/14
Language: sl
Date: 2005-08-06 00:00:00
Title: Zadeva C-202/05: Predlog za sprejem predhodne odločbe na podlagi odločbe High Court of Justice (England and Wales), Chancery Division (Patents Court), z dne 20. decembra 2004 v zadevi Yissum Research and Development Company of the Hebrew University of Jerusalem proti Comptroller-General of Patents

6.8.2005   
            
            
               SL
            
            
               Uradni list Evropske unije
            
            
               C 193/8
            
         Predlog za sprejem predhodne odločbe na podlagi odločbe High Court of Justice (England and Wales), Chancery Division (Patents Court), z dne 20. decembra 2004 v zadevi Yissum Research and Development Company of the Hebrew University of Jerusalem proti Comptroller-General of Patents
   (Zadeva C-202/05)
   (2005/C 193/14)
   Jezik postopka: angleščina
   High Court of Justice (England and Wales), Chancery Division (Patents Court), je z odločbo z dne 20. decembra 2004 v zadevi Yissum Research and Development Company of the Hebrew University of Jerusalem proti Comptroller-General of Patents, ki jo je sodno tajništvo prejelo dne 9. maja 2005, Sodišču Evropskih skupnosti predložil predlog za sprejem predhodne odločbe.
   High Court of Justice (England and Wales), Chancery Division (Patents Court) predlaga Sodišču, naj odloči o naslednjih vprašanjih:
   Sprejem predhodne odločbe Sodišča Evropskih skupnosti se predlaga glede naslednjih vprašanj, ki se postavljajo glede razlage člena 1(b) Uredbe Sveta (EGS) št. 1768/92 z dne 18. junija 1992 o uvedbi dodatnega varstvenega certifikata za zdravila (v nadaljevanju: Uredba) (1):
   
               1.
            
            
               Kaj pomeni „izdelek“ iz člena 1(b) Uredbe v primeru, ko osnovni patent varuje drugo medicinsko uporabo zdravilnega sredstva, in še posebej, ali uporaba zdravilnega sredstva igra kakršnokoli vlogo pri definiciji „izdelka“ za namen Uredbe?
            
         
               2.
            
            
               Ali izraz „kombinacija učinkovin v zdravilu“ v smislu člena 1(b) Uredbe pomeni, da mora imeti vsaka sestavina kombinacije zdravilne učinke?
            
         
               3.
            
            
               Ali obstaja „kombinacija učinkovin v zdravilu“, kjer je kombinacija snovi sestavljena iz dveh sestavin, od katerih je ena snov z zdravilnim učinkom za določeno indikacijo, druga pa omogoča obliko zdravila, ki doseže učinkovitost zdravila za to indikacijo?
            
         
      (1)  UL L 182, 2.7.1992, str. 1.